ΚΑΝΟΝΙΣΜΟΣ (ΕΚ) αριθ. 1135/98 ΤΗΣ ΕΠΙΤΡΟΠΗΣ της 29ης Μαΐου 1998 για την τροποποίηση του κανονισμού (ΕΚ) αριθ. 1066/95 σχετικά με τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς ποσοστώσεων στον τομέα του ακατέργαστου καπνού για τις περιόδους συγκομιδής 1995, 1996, 1997 και 1998

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΚ) αριθ. 2595/97 (2), και ιδίως το άρθρο 9 παράγραφος 5,

Εκτιμώντας:

ότι το άρθρο 9 του κανονισμού (ΕΟΚ) αριθ. 2075/92 θέσπισε ένα καθεστώς ποσοστώσεων για τις διάφορες ομάδες ποικιλιών καπνού 7 ότι οι ατομικές ποσοστώσεις κατανεμήθηκαν μεταξύ των παραγωγών βάσει των ορίων εγγύησης για το 1998, που καθορίζονται στο άρθρο 1 του κανονισμού (ΕΚ) αριθ. 415/96 του Συμβουλίου (3) 7 ότι το άρθρο 9 παράγραφος 5 του κανονισμού (ΕΟΚ) αριθ. 2075/92 επιτρέπει στην Επιτροπή να παρέχει την άδεια στα κράτη μέλη να μεταφέρουν τις κατ' ελάχιστο εγγυημένες ποσότητες 7 ότι τέτοιες ποσότητες παραμένουν σε ορισμένα κράτη μέλη διαθέσιμες μετά τη διανομή των ποσοστώσεων, σύμφωνα με το άρθρο 8 του κανονισμού (ΕΚ) αριθ. 1066/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 261/98 (5) 7 ότι από τις προβλεπόμενες μεταφορές δεν προκύπτει συμπληρωματική δαπάνη σε βάρος του ΕΓΤΠΕ και οι μεταφορές αυτές δεν συνεπάγονται αύξηση του συνολικού ορίου εγγύησης κάθε κράτους μέλους 7

ότι ο παρών κανονισμός πρέπει να εφαρμοστεί πριν από την ημερομηνία λήξης για την καταχώρηση των συμβάσεων που έχουν συναφθεί στη συνέχεια της χορήγησης συμπληρωματικών ποσοτήτων, η οποία καθορίζεται στο άρθρο 3 παράγραφος 1 δεύτερο εδάφιο του κανονισμού (ΕΟΚ) αριθ. 3478/92 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 842/98 (7) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1066/95 τροποποιείται ως εξής:

1. Προστίθεται το ακόλουθο άρθρο 11 α:

«Άρθρο 11 α

1. Για τη συγκομιδή 1998 παρέχεται η άδεια στα κράτη μέλη να μεταφέρουν, πριν από τις 31 Μαΐου 1998, τις ελάχιστες ποσότητες καπνού που παραμένουν διαθέσιμες μετά την κατανομή των ποσοστώσεων, σύμφωνα με το άρθρο 8 του παρόντος κανονισμού, προς μία άλλη ομάδα ποικιλιών.

2. Οι ποσότητες που αναφέρονται στην παράγραφο 1 περιορίζονται σε αυτές που εμφαίνονται στο παράρτημα.»

2. Το παράρτημα του παρόντος κανονισμού αντικαθιστά το παράρτημα του κανονισμού (ΕΚ) αριθ. 1066/95.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 215 της 30. 7. 1992, σ. 70.

(2) ΕΕ L 351 της 23. 12. 1997, σ. 11.

(3) ΕΕ L 59 της 8. 3. 1996, σ. 3.

(4) ΕΕ L 108 της 13. 5. 1995, σ. 5.

(5) ΕΕ L 25 της 31. 1. 1998, σ. 49.

(6) ΕΕ L 351 της 2. 12. 1992, σ. 17.

(7) ΕΕ L 120 της 23. 4. 1998, σ. 8.

ΠΑΡΑΡΤΗΜΑ

«ΠΑΡΑΡΤΗΜΑ

>ΘΕΣΗ ΠΗΝΑΚΑ>